Innhald

# Operatorar i LibreOffice Calc

Du kan bruka desse operatorane i LibreOffice Calc:

## Matematiske operatorar

Desse operatorane returnerer numeriske resultat.

Operator | Namn | Eksempel
--- | --- | ---
+ | Addisjon | 1+1
- | Subtraksjon | 2-1
- | Negasjon | -5
* | Multiplikasjon | 2*2
/ | Divisjon | 9/3
% | Prosent | 15%
^ | Eksponent | 3^2

Prefikset «-» (negasjon) har ein høgare prioritet enn «^» (eksponentiering). -3^2 er for eksempel lik 9, som er kvadratet av eit negativt tal.

## Samanlikningsoperatorar

Desse operatorane returnerer anten SANN eller USANN.

Operator | Namn | Eksempel
--- | --- | ---
= | Lik | A1=B1
> | Større enn | A1>B1
< | Mindre enn | A1<B1
>= | Større enn eller lik | A1>=B1
<= | Mindre enn eller lik | A1<=B1
<> | Ulikskap | A1<>B1

## Tekstoperatorar

Operatoren koplar separate tekstar saman til ein tekst.

Operator | Namn | Eksempel
--- | --- | ---
& | tekstsamantrekkjing | «Søn» & «dag» er «Søndag»

## Referanseoperatorar

Desse operatorane returnerer eit celleområde med ingen, ei eller fleire celler.

Område har høgst prioritet, deretter snitt og til slutt union.

Operator | Namn | Eksempel
--- | --- | ---
: | Område | A1:C108, A:D eller 3:13
! | Snitt | SUMMER(A1:B6!B5:C12) Reknar ut summen av cellene i snittet mellom dei to områda. I dette eksempelet summen av cellene B5 og B6.
~ | Lenking eller union | Tek to referansar og returnerer ei referanseliste der den andre referansen er lagt til etter den første referansen. Doble oppføringar vert referert til to gongar. =TAL.PÅ(A1:B2~B2:C3) tel verdiane for A1:B2 og B2:C3. Merk at cella B2 vert tald to gongar. =INDEKS(A1:B2~C1:D2;2;1;2) vel celle C2, det vil seia den første cella i den andre rada, første kolonnen, i det andre området (C1:D2) ) av områdelista.

Det er ikkje lov å bruka ei referanseliste inne i eit matriseuttrykk.

## Rekkjefølgje for operatorane

Assosiativitet og prioritet til operatorar, frå høgaste til lågaste prioritet.

Assosiativitet | Operator(ar) | Merknadar
--- | --- | ---
venstre | : | Område.
venstre | ! | Referansesnitt (A1:C4!B1:B5 er B1:B4).
venstre | ~ | Referanseunion.
høgre | +,- | Prefiks unære operatorar. For eksempel -5 eller -A1. Merk at desse har ein annan prioritet enn å leggja til og trekkja frå.
venstre | % | Postfiks unær operator % (del med 100). Merk at dette er lovleg med uttrykk, for eksempel B1%.
venstre | ^ | Eksponent (2^3 er 8).
venstre | *,/ | Multipliser, divider.
venstre | +,- | Binære operasjonar addere, subtrahere. Merk at unær (prefiks) + og - har ein annan prioritet.
venstre | & | Binær samankjeding av operasjonsstreng. Merk at ein skal unngå «&» når dette vert brukt i eit XML-dokument.
venstre | =, <>, <, <=, >, >= | Samanlikningsoperatorar lik, ikkje lik, mindre enn, mindre enn eller lik, større enn, større enn eller lik

Prefikset "-" har høgare prioritet enn "^", "^" er venstreassosiativt og referansesnitt har høgare prioritet enn referanseunion.

Prefiksa «+» og «-» er definerte til å vera høgreassosiative. Vêr likevel merksam på at typiske applikasjonar som implementerer på det meste operatørane definerte i denne spesifikasjonen (som spesifisert) kan implementera dei som venstreassosiative, fordi dei utrekna resultata vil vera identiske.

Forrang kan overstyrast ved å bruka parentesar, så «=2+3*4» vert rekna ut til 14, medan «=(2+3)*4» vert rekna ut til 20.

Liknande emne

OpenDocument v1.3 del 4, Formeloperatorar